Uewerwampech
Uewerwampech (lokal: Uewerwampich; Wallounesch: Li Grande Ombwè, La Grande Ombwè) ass eng Uertschaft an der Gemeng Wëntger. D'Uertschaft läit am Nordweste vu Lëtzebuerg op der belscher Grenz op enger Héicht vu ronn 400 m, am Dall vun der Wemperbaach.

Op Uewerwampech kënnt een iwwer den CR329 vun Nidderwampech a vun Déierbech aus, an iwwer de Kiemel vu Lingser an der Belsch.

Déi héchst Punkte vun der Uertschaft si südlech vum Duerf am Bësch Wald mat 502 m (ouni weidere Flouernumm) a mat 501 m op Uessemuergen. Déi déifst Plaz ass mat 402 m op der Grenz mat Nidderwampech am Dall vun der Wemperbaach, bei der Pompelstatioun, do wou d'Lingserbaach an d'Wemperbaach leeft.

Geschicht
Bis zur Grënnung vun der neier Gemeng Wëntger den 1. Januar 1977 huet déi fréier Gemeng Uewerwampech zum Kanton Wolz gehéiert.

Fréier Gemeng Uewerwampech 
Uewerwampech war bis zur Fusioun vum 1. Januar 1978 mat de Gemengen Aasselbuer, Béigen an Helzen eng eegestänneg Gemeng am Kanton Klierf.

Déi fréier Gemeng hat eng Fläch vun 2.968,4837 ha.

Uertschaften a Lieu-diten an der fréierer Gemeng 
Ausser Uewerwampech hu follgend Uertschaften zu der fréierer Gemeng gehéiert:

 Uertschaften an der fréierer Gemeng:
 Allerbuer
 Bruechtebaach
 Déierbech
 Nidderwampech
 Schëmpech
 Lieu-diten an der fréierer Gemeng:
 Birkenhaff
 Buschweg
 Schëmpech-Gare

Duerfveräiner 
Zu Uewerwampech sinn zwéi Veräiner: 
 de Jugendclub "Les Mousquetaires Uewerwampich"
 d'Chorale "Ste Cécile"

Kuckt och 
 Kierch Uewerwampech
 Johan Caspar de Cicignon

Um Spaweck 

 Offiziell Säit vun der Gemeng Wëntger
 Syvicol
 Fusiounsgesetz vun der neier Gemeng Wëntger: Loi du 31 octobre 1977 portant fusion des communes de Asselborn, Boevange/Clervaux, Hachiville et Oberwampach

Uertschaften zu Lëtzebuerg
Fréier Gemengen zu Lëtzebuerg